钦定古今图书集成/理学汇编/学行典/第208卷 > 梁埙
## 钦定古今图书集成/理学汇编/学行典/第208卷 > 梁埙

按《宁波府志》：“梁埙，字令吹。成童游庠，昆弟四人，有棣
萼之好。父得奇疾，闭结腹涨，为口吮之，痾遂以起。父
曰：‘若兄弟四，而独任晨昏乎’？对曰：‘儿知有亲，不知兄
弟可分也’。既而季氏疾痿，父倾赀营疗。或以为偏，则
曰：‘父之于子犹四肢，一肢负痛，必急救之。非偏于一，
情固然也’。卒年八十二。”